Държавен вестник, бр. 3, 2026 г., стр. 143

БРОЙ  3	
Д Ъ Р Ж А В Е Н  В Е С Т Н И К 	
СТР.  143  
извършват приемане или предаване на материали, продукти, багажи и товари в склада или 
магазина. Извършват товарене на контейнери и зареждане на рафтове, почистване на 
работни помещения, машини, оборудване, инструменти и съоръжения.  
Самостоятелно или в група изпълняват товарене, преместване, разтоварване на 
указаните места на събраните при дейностите по почистване отпадъци.  
Най-често изпълняват трудовите си задължения ръчно, като повдигат, носят, бутат 
и/или дърпат тежки предмети. Работят с машини, съоръжения или уреди за претегляне, 
товарене, пакетиране, маркиране, етикетиране, подреждане и разтоварване на стоки или 
багажи. Използват електронни четци за разпознаване на складираните стоки или багажи, 
системи за проверка и регистрация на складови или магазинни наличности, инструменти 
за маркиране и етикетиране на стоки и багажи. Координират работата си с групов 
отговорник и ръководител склад. 
При осъществяване на служебните си задължения спазват нормативната уредба и 
вътрешни инструкции за здравословни и безопасни условия на труд, включително работа 
с тежести, противопожарна безопасност и предотвратяване на аварии, пакетиране, 
маркиране, етикетиране и съхранение на видовете стоки, документиране и отчетност на 
изпълнените задачи. Носят материална отговорност за изпълнение на служебните си 
задължения. 
Придобилите първа степен на професията „Логистични услуги“ осигуряват 
разтоварването, пренасянето, подреждането, разопаковането, опаковането, маркирането, 
етикетирането и натоварването на стоки в складове, търговски площи, контейнери и 
превозни средства. 
Работят в складови и логистични центрове, складове на предприятия, търговски 
обекти, транспортни компании, строителни обекти, пристанища, летища, железопътни 
гари, куриерски и пощенски компании. Работните условия варират от закрити 
пространства на складове и производствени халета до работа на открито на строителни 
обекти, пристанища, летища, железопътни гари. Работният микроклимат е повлиян силно 
от външните атмосферни условия, включително екстремни температури, шум, 
запрашеност, течения, интензивно движение на машини и хора. Изложени са на риск от 
наранявания и трудови злополуки. По тази причина използват лични предпазни средства, 
като ръкавици, обувки с метални бомбета, каски и светлоотразителни жилетки. 
Работното време е в съответствие с действащото трудово законодателство. В 
зависимост от работните графици на предприятието е възможно да работят при сумарно 
изчисляване на работното време. 
Изпълнението на трудовите задължения на придобилите първа степен на 
професията „Логистични услуги“ изисква лични качества, като физическа здравина и 
издръжливост, сръчност, наблюдателност и внимание към детайла, координация и баланс, 
отговорност, организираност,  комуникативност, устойчивост на стрес.  
Необходимо е да имат знания, свързани с  използването на различни видове товаро-
разтоварно оборудване, безопасност при работа с тежести и работно оборудване, 
маркировки, етикети и инструкции за правилно разпределение на стоките, организация и 
разпределение на работното пространство.  
 
2.2. Втора степен на професионална квалификация по професията 
Придобилите втора степен на професионална квалификация по професията